  Анжелика Тихонова корреспондент Пензаын уянъя Россилэн кубокезлэн люкетаз Удмуртиысь спортсменкаос ньыль медаль утӥзы. Со сярысь Удмуртиысь люкам командаосты спортъя дасянъя центрлэн пресс-службаез ивортэ. Полина Васильева, Нина Михайлова, Маргарита Дрямина но Анастасия Кузнецова 4х100 метр дистанциын пӧртэм амалъёсын уянъя эстафетаын кыкетӥ инты басьтӥзы. Ас чотазы «бронза» утӥзы: Нина Михайлова - 50 метре баттерфляй амалэн уянын, Полина Васильева - 100 метре тыбыр вылын уянын, Маргарита Дрямина – 200 метре пӧртэм амалъёсын уянын. Пензаын ортчем Россилэн кубокезлэн люкетэз кунлэн кубокезлэн финалаз сюрон понна быръён ӵошатскон вал. Финал Калуга улосвылысь Обнинск карын 2019-тӥ арын 27-29 инвожое ортчоз.  Тегъёс: Спорт Удмуртия Россия уян  